nahid-hub/BLUGE-bengali-wikipedia-section-title-prediction huggingface dataset:
এবিসি প্রোগ্রামিং ভাষাটির ৫টি মৌলিক ডাটা টাইপ রয়েছে। পাইথন, পিএইচপি ইত্যাদি হাই লেভেল প্রোগ্রামিং ভাষার মত এবিসিতেও ভেরিয়েবল বা চলক ঘোষণা করার প্রয়োজন হয় না। টপ-ডাউন প্রোগ্রামিং পদ্ধতির প্রতি পূর্ণ সমর্থন পাওয়া যায় এবিসিতে। এই প্রোগ্রামিং ভাষায় আরবিট্রারি প্রিসিশন এরিথমেটিক, অসীম আকৃতির লিস্ট ও স্ট্রিং ইত্যাদি সুবিধাদি ছাড়াও নবীন প্রোগ্রামারদের জন্য অনেক সহজবোধ্য সুবিধা পাওয়ায় যায়। এবিসি প্রোগ্রামিং ভাষার উন্নয়নকারীরা দাবী করেন কোন বিশেষ কাজের জন্য এই প্রোগ্রামিং ভাষায় লিখিত প্রোগ্রাম একই কাজের জন্য লিখিত প্যাস্কেল বা সি প্রোগ্রামের চাইতেও অনেক সংক্ষিপ্ত আকারের হয়ে থাকে। তারা আরও দাবী করেন; প্রোগ্রামিংয়ে পূর্ব জ্ঞান সম্পন্ন যে কারো পক্ষে মাত্র ১ ঘণ্টায় এবিসি প্রোগ্রামিং ভাষাটি শেখা সম্ভব। এবিসিতে লিখিত প্রোগ্রাম সি বা প্যাস্কেলে লিখিত প্রোগ্রামের চাইতেও অনেক বেশি পঠনযোগ্য।

এবিসি মূলত একটি মনোলিথিক প্রোগ্রামিং ভাষা। এ জাতীয় ভাষা মডিউলার প্রোগ্রামিং ভাষার বিপরীত। মডিউলার প্রোগ্রামিং পদ্ধতিতে সাধারণত একটি বৃহৎ প্রোগ্রামকে ছোট ছোট মডিউলে বিভক্ত করা যায় ও পরবর্তীকালে সেই সব মডিউলগুলোকে একত্রে সন্নিবেশিত করে সম্পূর্ণ প্রোগ্রাম প্রস্তুত করা যায়। অপর দিকে মনোলিথিক ভাষায় প্রোগ্রামকে এরকম ছোট ছোট অংশে বিভক্ত করে কাজ করা সম্ভব নয়। ফলে ছোট আকৃতির প্রোগ্রামের জন্য মনোলিথিক ভাষাগুলো উপযোগী হলেও বৃহৎ ও বহুমুখী প্রোগ্রাম/সফটওয়্যার তৈরিতে এ জাতীয় ভাষাগুলো সম্পূর্ণ ব্যর্থ বা অকার্যকর। এবিসি প্রোগ্রামিং ভাষাটির আরেকটি বড় দুর্বলতা হল এই ভাষাটিতে গ্রাফিক্যাল ইউজার ইন্টারফেস বা গুই তৈরি করার কোন সুবিধা নেই। এবিসি সরাসরি ফাইল সিস্টেম ও অপারেটিং সিস্টেম ব্যবহার করতে পারে না।

সঠিক অনুচ্ছেদ শিরোনাম কোনটি?
titleA. উদাহরণ
titleB. এবিসি আইডিই
titleC. প্রভাব
titleD. বৈশিষ্ট্য
উত্তর: titleD
২০১১ সালের আদমশুমারি অনুসারে, বস্তী জেলার জনসংখ্যা ছিল ২,৪৬৪,৪৬৪ জন, যার মধ্যে মাত্র ৫.৬% শহরাঞ্চলে বাস করত। জনসংখ্যার ভিত্তিতে এটি ভারতের ১৭৮তম জনবহুল জেলা হিসাবে স্থান পেয়েছে। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর সময়কালে ১৮.২১% ছিল। প্রতি ১০০০ পুরুষের জন্য বস্তীতে ৯৬৩ মহিলা (যৌন অনুপাত) আছে, এবং সাক্ষরতার হার এর ৬৭.২২%। বস্তীতে প্রতি ১০০০ বালক পিছু ৯২২ জন বালিকা আছে।

সঠিক অনুচ্ছেদ শিরোনাম কোনটি?
titleA. ভারতীয় প্রবাসী
titleB. নামের উৎস এবং ইতিহাস
titleC. জনসংখ্যার উপাত্ত
titleD. ভাষা সমূহ
উত্তর: titleC
১৯৬৪ সনের ১৫ আগস্টে হিতেশ্বর শইকীয়া কংগ্রেজ দলে যোগদান করেন। প্রথমত, তিনি শিবসাগর জেলার যুব কংগ্রেজের সভাপতি এবং তারপর তিনি অসম প্রদেশ কংগ্রেজ কমিটির কার্যালয়ে সম্পাদকের দ্বায়িত্বে ছিলেন। 
১৯৭২ সনে হিতেশ্বর শইকীয়া প্রথমবার অসম বিধানসভায় নাজিরা বিধানসভা সমষ্টির থেকে নির্বাচিত হন। শরং চন্দ্র সিংহের নেতৃতাধীনে অসম মন্ত্রীসভায় তিনি গৃহ, শিক্ষা, স্বাস্থ্য এবং জনসংযোগ বিভাগের রাজ্যিক পর্যায়ের মন্ত্রী হিসাবে নিযুক্ত হন। তারপর তিনি গৃহ দপ্তরের পূর্ণ পর্যায়ের মন্ত্রী হিসাবে নিযুক্ত হয়েছিলেন। ১৯৭৬ সনের শেষের দিকে তিনি শিক্ষামন্ত্রীর দায়ীত্বভার গ্রহণ করেছিলেন। তদোপরি সৈয়দা আনোয়ারা টাইমুর এবং কেশব চন্দ্র গগৈর মন্ত্রীসভাতেও তিনি শিক্ষামন্ত্রীর পদে নিযুক্ত ছিলেন।
সঠিক অনুচ্ছেদ শিরোনাম কোনটি?
titleA. রাজ্যপালের পদ
titleB. প্রথম কার্য্যকাল
titleC. রাজনৈতিক জীবন
titleD. দ্বিতীয় কার্য্যকাল
উত্তর: titleC
আলীবর্দী স্বয়ং সৈন্য নিয়ে মারাঠাদের বিরুদ্ধে অগ্রসর হন। এ সংবাদ পেয়ে মারাঠারা নারায়ণগড় থেকে উড়িষ্যায় চলে যায় এবং নবাবের নিযুক্ত প্রাদেশিক শাসনকর্তা শেখ মাসুম পানিপথীকে যুদ্ধে পরাজিত ও নিহত করে কটক দখল করে নেয়। কিন্তু আলীবর্দী উড়িষ্যার দিকে অগ্রসর হলে ভাস্কর পণ্ডিত ভয় পেয়ে উড়িষ্যা ত্যাগ করেন। আলীবর্দী ১৭৪২ সালের ডিসেম্বরের মধ্যে মারাঠাদের চিলকা হ্রদেরও দূরে তাড়িয়ে দেন। এর মধ্য দিয়ে বাংলায় দ্বিতীয় মারাঠা আক্রমণের অবসান ঘটে।

সঠিক অনুচ্ছেদ শিরোনাম কোনটি?
titleA. হুগলি দখল এবং মারাঠা শাসন
titleB. উড়িষ্যা আক্রমণ
titleC. কাটোয়ার যুদ্ধ
titleD. পটভূমি
উত্তর: titleB
অষ্টাদশ শতাব্দীতে কোন এক সময় অধুনা ঝাড়খন্ড অঞল থেকে একদল কুমোর এসে বর্তমান পুরুলিয়া জেলার বলরামপুর, ছাতাটাঁড় ও কুক্কড়ু গ্রামে বসবাস করতে শুরু করেন। এখানেই তারা প্রথম তৈরী করেন দেওয়ালি পুতুল। তারপর সেই পুতুলের চল ক্রমে ছড়িয়ে পড়ে বাঁকুড়া ও পশ্চিম মেদিনীপুর জেলায়। সাধারণভাবে মনে করা হয় দেওয়ালি পুতুল দু'শো বছর ধরে তৈরী হচ্ছে। ১৮৫৭ সালে মেদিনীপুরের মির্জাবাজারের কুমোরপাড়ার পত্তন হয়। সেই থেকে মেদিনীপুরে দেওয়ালি পুতুল তৈরী হয়।

সঠিক অনুচ্ছেদ শিরোনাম কোনটি?
titleA. গঠন বর্ণনা
titleB. রকমারি
titleC. ইতিহাস
titleD. উল্লেখযোগ্যতা
উত্তর: titleC
এরপর থেকে হাবিব আরও দু’টি অ্যালবাম মুক্তি দেন - "মায়া" (২০০৪) এবং "ময়না গো" (২০০৫)। দু’টোই বিক্রির তালিকায় একনম্বর ছিল। হাবিব এই অ্যালবামগুলোতে নতুন কন্ঠের আগমন ঘটান। কায়া’র পাশাপাশি এতে হেলাল’কে আনেন যার কন্ঠে অনেক অনুভূতি ছিল। জুলি, কনিকা, নির্ঝর ইত্যাদি নতুন মুখ ময়না গো অ্যালবামে হাবিবের সাথে কাজ করেন। হাবিব নিজেও ময়না গো অ্যালবামের মাধ্যমে গায়ক হিসেবে নিজেকে আত্মপ্রকাশ করেন। হাবিবের পিতা ফেরদৌস ওয়াহিদ ও মিলন মাহমুদ ময়না গো অ্যালবামে গান গেয়েছেন। হাবিবের গানগুলোতে হিপহপ, রেপ, ইত্যাদিতে কন্ঠ দেন কুনলে। হাবিব নিজেকে অন্যতম জনপ্রিয় তরুণ সঙ্গীত পরিচালক হিসেবে প্রতিষ্ঠিত করেছেন। তাছাড়া তার আরোও নিজের কিছু একক অল্যবাম বের করেন। হাবিব

হাবিব এর অন্যতম অল্যবাম গুলোর মধ্যে 

তাছাড়া হাবিব বেশ কিছু টিভি বিজ্ঞাপন এর গায়ক এর কাজ করেছেন।

সঠিক অনুচ্ছেদ শিরোনাম কোনটি?
titleA. সঙ্গীত ভুবনে আবির্ভাব
titleB. প্রকাশিত অ্যালবামসমূহ
titleC. ময়না গো
titleD. কৃষ্ণ
উত্তর: titleB
১৯৪৫ সালে ব্রিটিশ সাইন্স ফিকশন লেখক আর্থার সি. ক্লার্ক সারা বিশ্বব্যাপী একটি কমিউনিকেশন ব্যবস্থার কথা প্রস্তাব করেন যা পৃথিবীর কক্ষপথে পরস্পর সমান দূরত্বে থাকা তিনটি স্যাটেলাইট দ্বারা কাজ করবে। অক্টোবর ১৯৪৫ এর ওয়ারলেস ওয়ার্ল্ড ম্যাগাজিনে তার এই লেখাটি প্রকাশিত হয় এবং এর জন্য ১৯৬৩ তে তিনি ফ্রাঙ্কলিন ইন্সটিটিউট  ষ্টুয়ার্ট ব্যালেনটাইন মেডেল জেতেন।

উত্তর আমেরিকা থেকে ইউরোপ পর্যন্ত প্রথম পাবলিক স্যাটেলাইট টেলিভিশন সংকেত রিলে করা হয়েছিল ২৩ জুলাই ১৯৬২ সালে আটলান্টিক সমুদ্রের উপর টেলস্টার উপগ্রহের মাধ্যমে, যদিওবা একটি পরীক্ষামূলক সম্প্রচার প্রায় দুই সপ্তাহ আগে ১১ জুলাই করা হয়েছিল। সংকেত গ্রহণ ও সম্প্রচার করা হয়েছিল উত্তর আমেরিকা এবং ইউরোপের দেশগুলোতে এবং ১০০ মিলিয়ন মানুষ এটি দেখেছিল। ১৯৬২ সালে উত্থাপিত রিলে ১ স্যাটেলাইট প্রথম স্যাটেলাইট যা মার্কিন যুক্তরাষ্ট্র থেকে জাপানে টেলিভিশন সংকেত প্রেরণ করেছিল। প্রথম জিওসিঙ্ক্রনাইজড কমিউনিকেশন স্যাটেলাইট, সিনকম ২, ২৬ জুলাই ১৯৬৩ তে উত্থাপিত হয়েছিল।

বিশ্বের প্রথম বাণিজ্যিক যোগাযোগ উপগ্রহ, ইন্টেলস্যাট ১ এবং এর ডাকনাম "আর্লি বার্ড", অক্টোবর ১৯৬৫ সালের ৬ই এপ্রিল ভূস্থির কক্ষপথে উত্থাপন করা হয়। অক্টোবর ১৯৬৭ সালে সোভিয়েত ইউনিয়নে স্যাটেলাইট টেলিভিশনের প্রথম জাতীয় নেটওয়ার্ক, অরবিটার তৈরি করা হয় এবং এটি অতি উপবৃত্তাকার মোলনিয়া স্যাটেলাইট ব্যবহার নীতির উপর ভিত্তি করে করা হয় যাতে স্যাটেলাইট হতে টেলিভিশন সংকেত পুনঃ সম্প্রচার ও স্থল ডাউনলিঙ্ক স্টেশনে প্রেরণ করা হয়। উত্তর আমেরিকায় প্রথম বাণিজ্যিক স্যাটেলাইট টেলিভিশন সম্প্রচার ব্যবস্থা চালু করতে কানাডার ভূস্থির কক্ষপথের স্যাটেলাইট অনিক ১ স্যাটেলাইট, ৯ই নভেম্বর ১৯৭২ সালে উত্থাপন করা হয়। এটিএস -6, ছিল বিশ্বের প্রথম পরীক্ষামূলক শিক্ষাবিষয়ক ও ডাইরেক্ট ব্রডকাস্ট স্যাটেলাইট (ডিবিএস) স্যাটেলাইট, যা মে ৩০, ১৯৭৪ এ প্রেরিত হয়। এটি ৮৬০ মেগাহার্টজের ওয়াইডব্যান্ড এফএম মডুলেশন ব্যবহার করে সম্প্রচার করত এবং দুইটি শব্দের চ্যানেল ছিল। এটি যদিওবা ভারতীয় উপমহাদেশের সম্প্রচারের জন্য ছিল কিন্তু গবেষকেরা পশ্চিম ইউরোপে থেকেও এর সংকেত গ্রহণ করতে পারত বাড়িতে নির্মিত সরঞ্জামের মাধ্যমে যা ইতিমধ্যে ব্যবহৃত ইউএইচএফ টেলিভিশন ডিজাইন কৌশলের সমান ছিল।

ভূস্থির কক্ষপথে থাকা স্যাটেলাইটগুলোর মধ্যে সোভিয়েতের প্রথম ডাইরেক্ট-টু-হোম টেলিভিশন স্যাটেলাইট ছিল একরান ১ স্যাটেলাইট, যা ২৬ অক্টোবর ১৯৭৬ সালে চালু হয়। এটিতে ৭১৪ মেগাহার্টজের ইউএইচএফ ডাউনলিঙ্ক ফ্রিকোয়েন্সি ব্যবহৃত হত, এতে মাইক্রোওয়েভ প্রযুক্তি ব্যবহার করা হয়নি যাতে আগে থেকে বিদ্যমান ইউএইচএফ টেলিভিশন প্রযুক্তির সংরহক দ্বারা এটির সংকেত গ্রহণ করা যায়।

সঠিক অনুচ্ছেদ শিরোনাম কোনটি?
titleA. শুরুর দিকের অর্জনসমূহ
titleB. ইতিহাস
titleC. টেলিভিশন রিসিভ-অনলি
titleD. প্রযুক্তি
উত্তর: titleA
কিশোর শ্রীশ্রী রামঠাকুর গুরুর নির্দেশে পাহাড়, মরুপথ পেরিয়ে গভীর অরণ্যের নিরালায় তপস্যায় বসলেন। শোনা যায়, হিমালয় পর্বতমালায় কখনও কৌশিকাশ্রম, কখনও বশিষ্ঠাশ্রম সহ বহু অজানা স্থানে বছরের পর বছর তপস্যা করে এবং তপস্যারত মুনিদের সেবাপূজায় সময় কাটিয়ে তিনি অষ্টসিদ্ধি অর্জন করেন। এর পর গুরুর নির্দেশে লোকালয়ে ফিরে মানবসেবায় নিয়োজিত হন। গুরুর কৃপায় তার কাছে অগম্য স্থান এবং অজ্ঞাত বস্তু বলে কিছু ছিল না। এর পর গুরু তাকে মাতৃসেবার জন্য বাড়ি ফিরতে আদেশ করেন। গুরুর নির্দেশ শিরোধার্য করে নিজের রোজগারে মাতৃসেবার জন্য তিনি নোয়াখালির এক ইঞ্জিনিয়ারের বাড়িতে পাচকের কাজ নেন।
শ্রীশ্রী রামঠাকুর নিষ্ঠার সঙ্গে রান্নার কাজ করতেন। সকলকে নিজের হাতের রান্না খাবার খাইয়ে আনন্দ পেলেও তিনি নিজে এ সব কিছুই খেতেন না। সামান্য দুধ এবং দু’এক টুকরো ফলাহারেই তাঁর শরীর ছিল সুস্থ ও সবল। অচিরেই কর্মদাতা ইঞ্জিনিয়ার বুঝতে পারেন, তাঁর বাড়ির পাচক কোনও সামান্য মানুষ নন; এক মহাপুরুষ। শ্রীশ্রীঠাকুরের স্বরূপ জানার পর তিনি তাঁকে আর পাচকের কাজ করতে দেননি।
এরপর শ্রীশ্রী রামঠাকুর ফেণী শহরে এক ওভারসিয়ারের অধীনে সরকারি কাজ নেন। সেই সময় নানা জাতের বহু মহিলা কর্ম সূত্রে ফেণী শহরে থাকতেন। তাঁদের আপন জন বলে কেউ ছিল না। শ্রীশ্রীঠাকুর নিজের হাতে রান্না করে এই সব মহিলাকে যত্ন সহকারে খাওয়াতেন। এদের কেউ অসুস্থ হলে মা বোনের মর্যাদায় সেবা করতেন। শ্রীশ্রীঠাকুরের এই সেবাপরায়ণতা দেখে তখনকার মহকুমা হাকিম কবি নবীনচন্দ্র সেন শ্রীশ্রী রামঠাকুর সম্পর্কে লিখেছেন, পরসেবায় ছিল তাঁর পরমানন্দ।
জেলখানার ইটখোলার ঘরে পাবলিক ওয়ার্কস প্রভুদের আনন্দ দিতে কখনও কখনও বারাঙ্গনারা হাজির হত। শ্রীশ্রীঠাকুর তাদেরও রান্না করে খাওয়াতেন, মাতৃজ্ঞানে সেবাযত্ন করতেন। তৎকালীন কুসংস্কারচ্ছন্ন সমাজে যেখানে ছোঁয়াছুঁয়ির নামে শুচিবায়ুগ্রস্ত মনোভাব, বর্ণ বৈষম্যের মতো কুপ্রথার প্রভাব ছিল, তখন নিষ্ঠাবান ব্রাহ্মণ পরিবারের অকৃতদার যুবকের এ হেন আচরণকে সমাজ বিপ্লবের এক উদাহরণ হিসাবে উল্লেখ করা যেতে পারে।
কবি নবীনচন্দ্র সেন ‘আমার জীবন’ বইয়ের চতুর্থ ভাগে ‘প্রচারক না প্রবঞ্চক’ অংশে শ্রীশ্রী রামঠাকুরের কিছু অলৌকিক ঘটনার কথা উল্লেখ করেছেন। প্রাণিকুলের প্রতি শ্রীশ্রী রামঠাকুরের ছিল যথেষ্ট মায়ামমতা। ফুলের সুগন্ধের মতো তার আধ্যাত্মিক জ্ঞান, যৌগিক শক্তি, নানা বিভূতি প্রকাশিত হয়েছে।
শ্রীশ্রী রামঠাকুর তার জীবনের অর্ধেক সময় লোকচক্ষুর আড়ালে গভীর যোগ সাধনায় মগ্ন ছিলেন। সাধনার মাধ্যমে যে মহাসত্য তিনি উপলিব্ধ করেছিলেন, তা বাকি ৪০ বছর (১৯০৮ থেকে ১৯৪৯) সকলের মঙ্গলে লোকালয়ে বিলিয়েছেন। তার কাছে, জাতি, ধর্ম, বর্ণ, শুচি, অশুচির কোনও ভেদ ছিল না। সব ঘটনাই তিনি নিরপেক্ষ দৃষ্টিতে ব্যাখ্যা করে ভক্তদের বোঝাতেন। প্রকৃত অর্থেই তিনি ছিলেন সমভাব নিরপেক্ষ শক্তির আধার।
মন্দির, মসজিদ, গির্জায় নয়, শ্রীশ্রীঠাকুর অবস্থান করেছেন ভক্তের প্রয়োজনে, ভক্তের আলয়ে। লোকালয়ে থাকার প্রায় ৪৫ বছর তিনি মানব মুক্তির দিশা বিতরণ করেছেন। ভক্তদের তিনি বলতেন, আমি আপনাদের জন্য চাইখ্যা ‘নাম’ আনছি। বর্তমানে সদাব্যস্ত গার্হস্থ সমাজে এমন এক সহজ সরল অনাড়ম্বর ‘নাম’ করার নির্দেশ এবং সত্যের প্রতি অনুরাগ পৌঁছে দিতে পারে কৈবল্য মুক্তি। বৈষ্ণব, শৈব এবং শাক্ত মতে প্রয়োজনভিত্তিক নাম বিলি করে তিনি প্রকৃত অর্থেই ভেদাভেদের ঊর্ধ্বে উঠে মানব সম্প্রদায়ের প্রচার করে গিয়েছেন। তিনি শুধু আধ্যাত্মিক গুরুই নন, তিনি জন্মজন্মান্তরের মা, বাবা ও বন্ধু।

সঠিক অনুচ্ছেদ শিরোনাম কোনটি?
titleA. কৈবল্যধাম আশ্রম প্রতিষ্ঠা
titleB. শৈশব
titleC. জন্ম
titleD. সাধন জীবন
উত্তর: titleD
"কর্পোরেশন" শব্দটি "কর্পাস থেকে এসেছে।", কর্পাস একটি লাতিন শব্দ যার অর্থ "মানুষের দেহ"। জাস্টিনিয়ানের যুগে (রাজত্বের সময়কাল ৫২৭-৫৫৬৫ সাল) , রোমান আইন একাধিক কর্পোরেট সত্তাকে"ইউনিভার্সিটিয়াস", "কর্পাস" বা "কলেজিয়াম" নামে স্বীকৃতি দেয়। এর মধ্যে রোমান রাজ্য ( "পপুলাস রোমানাস" )নিজে অন্তর্ভুক্ত ছিল। এছাড়াও পৌরসভা এবং এই বেসরকারী সংগঠন গুলো ধর্মীয় সংগঠন, দাফন কার্য সমাধাকারী সংগঠন, রাজনৈতিক দল এবং কারিগর বা ব্যবসায়ী সংস্থার ব্যয় বহনকারী হিসেবে কাজ করত। এই কর্পোরেশনগুলো সম্পত্তির আইনি মালিকানা এবং চুক্তি সাক্ষর করার, উপহার গ্রহণ, আইনি অধিকার প্রাপ্তি, মামলা দায়ের কিংবা মামলা করার এবং সাধারণভাবে প্রতিনিধিদের মাধ্যমে আইনি কাজ করার অধিকার ছিল। বেসরকারী সংস্থাগুলিকে সম্রাট কর্তৃক মনোনীত সুযোগ-সুবিধা এবং স্বাধীনতা দেওয়া হয়েছিল। 

প্রাচীন রোমে এবং প্রাচীন ভারতে মৌর্য সাম্রাজ্যে যে সংস্থাগুলো ব্যবসা চালিয়েছিল তাঁদের আইনি অধিকারের অস্তিত্ব পাওয়া যায়। 

মধ্যযুগীয় ইউরোপে চার্চগুলি ইনকর্পোরেট ছিল, যেমন স্থানীয় সরকার,পোপ এবং সিটি অফ লন্ডন কর্পোরেশন । মুল বক্তব্য় হল, কর্পোরেশনের স্থায়িত্ব এর সদস্যের চেয়ে বেশি দিন কিংবা চিরস্থায়ীও হতে পারে। কথিত আছে,সুইডেনের ফালুনে অবস্থিত বিশ্বের প্রাচীনতম বাণিজ্যিক কর্পোরেশন, স্টোরা কোপারবার্গ খনি সম্প্রদায় ১৩৪৭ সালে, রাজা ম্যাগনাস এরিকসনের কাছ থেকে একটি সনন্দ অর্জন করেছিল।

মধ্যযুগীয় সময়ে, ব্যবসায়ীরা অংশীদারিত্বের মতো সাধারণ আইন কাঠামোর ভিত্তিতেই ব্যবসা করতেন। যখনই ব্যবসায়ীরা লাভের জন্য একসাথে কাজ করেছে, আইনানুযায়ী একে অংশীদারত্ব হিসেবেই গণ্য করা হত। শুরুর দিকের সমবায় সংস্থা এবং পোশাকশিল্প সংস্থাগুলিও প্রায়শই ব্যবসায়ীদের মধ্যে প্রতিযোগিতার সম্মুখীন হতো।

সঠিক অনুচ্ছেদ শিরোনাম কোনটি?
titleA. পরবর্তী উন্নয়ন
titleB. ইতিহাস
titleC. মালিকানা এবং নিয়ন্ত্রণ
titleD. নামকরণ
উত্তর: titleB
জ্ঞানের গৃহ ছিল আব্বাসিয় খলিফা আল-মামুনের আমলে ৯ম শতকের শুরুর দিকে বাগদাদে প্রতিষ্ঠিত একটি শিক্ষায়তন। এই সময় থেকে, টলেমীয় ব্যবস্থার স্বাধীন অনুসন্ধান সম্ভবপর হয়ে উঠে। দাল্লাল (২০১০) এর মতানুসারে, অপেক্ষকের ব্যবহার, বিভিন্ন বৈজ্ঞানিক প্রথার উৎস এবং হিসাবপদ্ধতি টলেমীয় প্রথাকে "একেবারে প্রথম থেকে পর্যবেক্ষণীয় পরিশোধনের এবং গাণিতিক পুনর্গঠনের সম্ভাবনার জন্যে গ্রহণক্ষম" করে তোলে। জ্যোতির্বিজ্ঞানের গবেষণা আব্বাসিয় খলিফা আল-মামুনের দ্বারা জ্ঞানের গৃহের মাধ্যমে অত্যন্ত সহায়তা পায়। এ ধরনের কাজের কেন্দ্র হয়ে উঠে বাগদাদ এবং দামেস্ক। খলিফারা এই কাজগুলো শুধুমাত্র আর্থিকভাবেই সহায়তা করেননি, বরং আনুষ্ঠানিক মর্যাদা দিয়ে কাজটিকে ভূষিত করেন।

জ্যোতির্বিজ্ঞানে সর্বপ্রথম প্রধান মুসলিম রচনা ছিল ৮৩০ সালে আল-খোয়ারিজমি কর্তৃক রচিত "জিজ আল-সিন্ধ"। রচনাটি সূর্য, চাঁদ এবং সেই সময়ে জ্ঞাত পাঁচটি গ্রহের চলনের সারণী সম্বলিত ছিল। এই রচনাটি তাৎপর্যপূর্ণ যেহেতু তা ইসলামিক বিজ্ঞানে টলেমীয় ধারণাসমূহ অন্তর্ভুক্ত করে। এই রচনাটি ইসলামিক জ্যোতির্বিজ্ঞানে এক সন্ধিক্ষণও চিহ্নিত করে। এযাবতকাল, মুসলিম জ্যোতির্বিজ্ঞানীরা এক প্রাথমিক গবেষণার পথ অবলম্বন করেছিলেন এই ক্ষেত্রে, অন্যদের রচনাসমূহ অনুবাদ করে এবং ইতিমধ্যেই আবিষ্কৃত জ্ঞানার্জন করে। আল-খোয়ারিজমি র রচনা অধ্য্যয়ন এবং হিসেবনিকেশের অপ্রথাগত পদ্ধতির প্রারম্ভ সুচনা নির্দেশ করে।

৮৫০ সালে, আল-ফারগানি রচনা করেন "কিতাব ফি জাওয়ানি", (অর্থাৎ "তারকা বিজ্ঞানের এক সারমর্ম")। বইটি প্রাথমিকভাবে টলেমীয় মহাবিশ্ববিবরনের একটি সারাংশ উপস্থাপন করে। যাইহোক, পূর্বের আরবদেশীয় জ্যোতির্বিজ্ঞানীদের আবিস্কারের উপর নির্ভর করে তা টলেমীকেও সংশোধন করে। আল-ফারগানি সূর্যের পরিক্রমণের বক্রতার, চাঁদ এবং সূর্যের পৃথিবী থেকে দূরবর্তী বিন্দুর অয়নচলনের, এবং পৃথিবীর পরিধির পুনঃপরিক্ষিত মান দেন। বইটি মুসলিম বিশ্বে ব্যাপকভাবে ছড়িয়ে পরে, এমনকি ল্যাটিন ভাষায় অনুবাদও হয়।
জ্যোতির্বিজ্ঞানের সেই যুগ যখন এক স্বতন্ত্র ইসলামি ব্যবস্থা বিকশিত হয়। যুগটি শুরু হয় যখন মুসলিম জ্যোতির্বিজ্ঞানীরা টলেমীর জ্যোতির্বিজ্ঞানের ব্যবস্থার কাঠামোকে প্রশ্ন করতে শুরু করলেন। এইসব সমালোচনা, তৎসত্ত্বেও, ভূকেন্দ্রিক কাঠামোর অন্তর্ভুক্ত থাকল এবং টলেমীর জ্যোতির্বিজ্ঞানসংক্রান্ত উদাহরণ অনুসরণ করল; একজন ঐতিহাসিক তাদের রচনাকে বর্ণনা করেছেন এভাবে "এক সংস্কারক প্রকল্প টলেমীয় জ্যোতির্বিজ্ঞানকে দৃঢ় করতে চায় তার নিজের তত্ত্বের সাথে একই সারিতে এনে।"

১০২৫ এবং ১০২৮ সালের মধ্যে, ইবনে আল-হাইথেম তার "আল-শুকুক আলা বাতলামিয়ুস" (অর্থাৎ "টলেমীর উপর সন্দেহ) রচনা করেন। ভূকেন্দ্রিক আদর্শের ভৌত বাস্তবতা বজায় রেখে, তিনি টলেমীয় আদর্শের উপাদানগুলোর সমালোচনা করেন। অনেক জ্যোতির্বিজ্ঞানী এই কাজে উপস্থিত চ্যালেঞ্জটি গ্রহণ করলেন, অর্থাৎ এইসব কষ্টকর কাজের সমাধানে বিকল্প আদর্শের সম্প্রসারিত করা। ১০৭০ সালে, আবু উবায়াদ আল-জুযজানি "তারিক আল-আফলাক" প্রকাশ করেন। তার রচনায়, তিনি টলেমীয় আদর্শের তথাকথিত "ইকুয়েন্ট" সমস্যার দিকে ইঙ্গিত করেন। আল-জুযজানি সমস্যাটির একটি সমাধানও প্রস্তাব করেন। আল-আন্দালুসে, অজ্ঞাতনামা রচনা আল-ইস্তিড্র্যাক আলা বাটলামিয়ুস (অর্থাৎ “টলেমী সংক্রান্ত অনুচিন্তন”), টলেমীয় জ্যোতির্বিজ্ঞানের বিরোধিতার এক তালিকা অন্তর্ভুক্ত ছিল।

সঠিক অনুচ্ছেদ শিরোনাম কোনটি?
titleA. প্রারম্ভিক ইসলাম
titleB. ইতিহাস
titleC. স্বর্ণযুগ
titleD. আকাশসংক্রান্ত বিশ্ব এবং আরমিলেয়ারি গোলকসমূহ
উত্তর: titleC
দস্যু ও ডাকাত বাড়তে লাগল এবং বিভিন্ন দিক থেকে কিন সাম্রাজ্যে আক্রমণ করতে লাগল। চেন শেংসহ সেনা প্রধানদের অনেকে কিন এর শির শাসনকে অবৈধ বলে ঘোষণা করল এবং ফুসুকে রাজ সিংহাসনে আরোহণ করার আগ্রহ জানাল। প্রথম বিদ্রোহ শুরু হয় খ্রিস্টপূর্ব ২০৯ অব্দে ডাজেসিয়াং বিদ্রোহের মাধ্যমে। তারা তৎকালীন চু রাজ্যের এক অঞ্চলে বিদ্রোহ করে এবং চু রাজ্যকে পুনরায় শক্তিশালী করার ঘোষণা দেয়।

কিন এর শি তার পিতার মত সুযোগ্য ও দক্ষ না হওয়ায় দেশব্যাপী সংঘটিত বিপ্লব মোকাবেলা করতে পারেন নি। তার বিরুদ্ধে কিছু বিদ্রোহ দমন করা হলেও তার সাম্রাজ্যে গৃহযুদ্ধ শুরু হয়ে যায়। সবকিছু প্রথম সম্রাটের মৃত্যুর অল্প দিন পর থেকেই শুরু হয়। পরবর্তীতে এক দূত রাজদরবারে বিদ্রোহের খবর নিয়ে আসেন। সম্রাট তার উপর ক্ষিপ্ত হয়ে তাকে হত্যা করেন। এতে বাকি দূতরা তার কাছে খবর নিয়ে আসল বিদ্রোহ দমন করা হয়েছে এবং দস্যুদের বন্দী করা হয়েছে। সম্রাট কোন প্রকার দুশ্চিন্তা ছাড়াই এই খবরে খুশি হলেন।

সঠিক অনুচ্ছেদ শিরোনাম কোনটি?
titleA. মৃত্যু ও সমাধি
titleB. বিপ্লব
titleC. প্রধানমন্ত্রী ও সেনাপ্রধানের মৃত্যু
titleD. সিংহাসনে আরোহণ ও ষড়যন্ত্র
উত্তর: titleB
মার্চ, ২০১৯-এ চিলেকোঠা ফিল্মস মুক্তির আগ পর্যন্ত প্রতি শুক্রবার এই চলচ্চিত্রের ফেসবুক পাতায় প্রচারণা চালানোর ঘোষণা দেয়। পর্যায়ক্রমে চলচ্চিত্রটির লোগো ও কিছু ছবি প্রকাশ করা হয়। ১৭ অক্টোবর, ২০১৯-এ চিলেকোঠা ফিল্মস তাদের 'অফিসিয়াল ইউটিউব' চ্যানেলে এক মিনিট আঠারো সেকেন্ডের একটি 'টিজার' প্রকাশের মাধ্যমে চলচ্চিত্রটির আনুষ্ঠানিক প্রচারণা শুরু করে। ৯ ডিসেম্বর, ২০১৯-এ চলচ্চিত্রটি বাংলাদেশ চলচ্চিত্র সেন্সর বোর্ড হতে বিনা কর্তনে প্রদর্শনের ছাড়পত্র পায়। ট্রেইলার ও পোস্টার প্রকাশের পাশাপাশি পত্রপত্রিকা ও গণমাধ্যমে ছবির পরিচালক ও অভিনেতাগণ প্রচারণামূলক সাক্ষাৎকার দেন।

সঠিক অনুচ্ছেদ শিরোনাম কোনটি?
titleA. সঙ্গীত আয়োজন
titleB. সমালোচকদের প্রতিক্রিয়া
titleC. প্রচারণা
titleD. মূল্যায়ন
উত্তর: titleC
মাসুদ রানা সিরিজটি সাধারণ বাঙালি পাঠকের ঘরে যে একেবারে সাদরে গ্রহণ করা হয়েছে, তা কিন্তু নয়। ষাট দশকের শুরুতে মাসুদ রানা সিরিজের বইয়ে উল্লেখিত নর-নারীর বিবাহ-বহির্ভূত যৌনতাশ্রয়ী সম্পর্কের বিবরণ পাঠকসমাজকে কিছুটা হলেও থমকে দিয়েছিলো। প্রথম দিকে এমনটাই হয়েছিলো যে, 'প্রজাপতি' মার্কাওয়ালা বইগুলো পড়াই নিষিদ্ধ হয়ে পড়েছিলো বাঙালি সমাজে। যারা এসকল পেপারব্যাক বই পড়তো, তাদেরকেও খারাপ নজরে দেখা হতো। বর্তমানে ইন্টারনেটের দৌলতে মাসুদ রানা সিরিজ ভারতের বাঙালীদের ভেতরেও জনপ্রিয়তা পেয়েছে।

মাসুদ রানা'র প্রতি নানাভাবে সমালোচনা শুরু হলে সেবা প্রকাশনী প্রথমবারের মতো বইয়ের শেষে "আলোচনা" বিভাগ চালু করে। যাতে লেখকের বক্তব্য থেকে সমালোচনাগুলোর জবাব দেয়া সম্ভব হয়। সমালোচনার বিষয়বস্তুর মধ্যে যেমন ছিলো কাহিনী ধার করে লেখার মতো গুরুত্বপূর্ণ বিষয়, তেমনি ছিলো কোনো চরিত্রের মৃত্যুজনিত অতি ঠুনকো বিষয়, কেননা বইয়ের কোনো প্রিয় চরিত্রের মৃত্যুর জন্য সরাসরি দায়ী করা হতো লেখককে। চরিত্রের মৃত্যুজনিত বিষয়টিতে সবচেয়ে বেশি সমালোচনা হয়েছিলো খোদ রানা'র মৃত্যুতে। "অগ্নিপুরুষ" বইটিতে মাসুদ রানা, নেপল্‌সের কারাদারেলি হাসপাতালে মারা যায় এবং তাকে কবর দিয়ে দেশে ফেরেন অন্য চরিত্র, মেজর জেনারেল রাহাত খান। অবশ্য পরে লেখক তা কাটিয়ে ওঠেন সামান্য একটি সুযোগ পেয়ে গিয়ে; কারণ ঐ কাহিনীর শেষাংশে রাতের আঁধারে রানার মতো দেখতে এক লোককে পুলিশের লঞ্চ থেকে গোজো দ্বীপে নামতে দেখে পাঠক "হয়তো রানা মারা যায়নি" মনে করে আশান্বিত হোন।

সঠিক অনুচ্ছেদ শিরোনাম কোনটি?
titleA. সমালোচনা
titleB. চলচ্চিত্র
titleC. নামকরণ
titleD. সহায়ক চরিত্রসমূহ
উত্তর: titleA
স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। সিউড়ী রেলওয়ে স্টেশনে ৫ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।

সিউড়ী রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।

সঠিক অনুচ্ছেদ শিরোনাম কোনটি?
titleA. প্রশাসন ও নিরাপত্তার ব্যবস্থা
titleB. অবস্থান
titleC. পরিকাঠাম
titleD. বৈদ্যুতীকরণ
উত্তর: titleC
সাবেক ওয়ার্ল্ড নাম্বার ওয়ান টেনিস গ্রেট জিমি কনরস ফেদেরারের খেলার ধরন সম্পর্কে একবার বলেছিলেনঃ "হয় তুমি একজন হার্ডকোর্ট স্পেশালিস্ট, না হয় একজন ক্লে কোর্ট স্পেশালিস্ট, না হয় একজন গ্রাসকোর্ট স্পেশালিস্ট... অথবা তুমি রজার ফেদেরার !" 
ফেদেরার একজন স্বয়ংসম্পূর্ণ খেলোয়াড় যার বিশেষ খ্যাতি আছে দুর্দান্ত শট খেলার ক্ষমতা ও শৈল্পিক ছন্দের জন্যে। জন ম্যাকেনরোর মতে, ফেদেরারের ফোরহ্যান্ড "টেনিসের সেরা শট"।

সঠিক অনুচ্ছেদ শিরোনাম কোনটি?
titleA. পরিবার
titleB. খেলার ধরন
titleC. ফেদেরার বনাম নাদাল
titleD. প্রতিদ্বন্দ্বিতা
উত্তর: titleB
১৯৮০-এর দশক ও ১৯৯০-এর দশকে আরেকটি গুরুত্বপূর্ণ উন্নয়ন হল হোম ভিডিও বাজারের উত্থান। স্টুডিওগুলো হোম ভিডিওকে সম্পূর্ণরূপে গ্রহণ করে যা বিস্তৃত নতুন ব্যবসায়ের সন্ধান দেয়। "শোগার্লস", "দ্য সিক্রেটস অব এনআইএমএইচ", ও "দ্য শশ্যাংক রিডেম্পশন"-এর মত চলচ্চিত্রসমূহ প্রেক্ষাগৃহে মন্দ ব্যবসা করলেও ভিডিও বাজারে সফলতা পায়। এই সময়ে চলচ্চিত্র নির্মাতারা ভিডিওটেপের ব্যবহার শুরু করেন। কোয়েন্টিন টারান্টিনো ও পল টমাস অ্যান্ডারসনদের মত পরিচালকবৃন্দ সহস্রাধিক চলচ্চিত্র এবং পূর্ববর্তী চলচ্চিত্রের সূত্র ও সম্পর্ক খোঁজে পেতে সক্ষম হন। টারান্টিনো পরিচালক রবার্ট রদ্রিগেজের সাথে একাধিকবার কাজ করেছেন। রদ্রিগেজ ১৯৯২ সালে মারপিটধর্মী "এল মারিয়াচি" চলচ্চিত্র পরিচালনা করেন, যা $৭,০০০ নির্মাণব্যয়ের বিপরীতে $২ মিলিয়ন আয় করে ব্যবসায়িক সফলতা অর্জন করে।

স্বাধীন চলচ্চিত্রের বিস্তৃতি ও চলচ্চিত্র নির্মাণের ব্যয় কমে যাওয়ার সাথে হোম ভিডিওর উত্থান মার্কিন চলচ্চিত্র নির্মাণের দিক পাল্টে দেয় এবং হলিউডের নিম্ন ও মধ্যম শ্রেণীর যারা স্টুডিওর আর্থিক সম্পদের সাথে পাল্লা দিতে পারতো না তদের চলচ্চিত্র নির্মাণের রেনেসাঁর দিকে নিয়ে যায়। একবিংশ শতাব্দীতে ডিভিডির উত্থানের ফলে ডিভিডি স্টুডিওগুলোর জন্য আরও লাভজনক হয়ে ওঠে এবং চলচ্চিত্রের সাথে অতিরিক্ত দৃশ্য, সম্প্রসারিত সংস্করণ ও মন্তব্য যুক্তকরণ বৃদ্ধি পায়।

সঠিক অনুচ্ছেদ শিরোনাম কোনটি?
titleA. হলিউডের উত্থান
titleB. নব্য হলিউড ও ধ্রুপদ-উত্তর চলচ্চিত্র (১৯৬০-এর দশক-১৯৮০-এর দশক)
titleC. বিশ্ব বাজারে বিস্তৃতি
titleD. হোম ভিডিও বাজারের উত্থান (১৯৮০-এর দশক-১৯৯০-এর দশক)
উত্তর: titleD
অ্যান্থ্রাক্স প্রতিরোধক আবিস্কারের পর পাস্তুর অন্যান্য রোগের প্রতিরোধের জন্য গবেষণা শুরু করেন। তিনি জলাতঙ্ক নিয়ে কাজ করে দেখেন এটি নার্ভাস সিস্টেমের একটি রোগ এবং আক্রান্ত পশুর স্পাইনাল কর্ডের নির্যাস দ্বারা অন্য প্রাণিকে জলাতঙ্কে আক্রান্ত করা যায়। এই পদ্ধতিতে তিনি রোগ প্রতিরোধে অক্ষম জলাতঙ্ক ভাইরাস উৎপাদন করেন, যা জলাতঙ্কের টিকা হিসেবে ব্যবহার করা সম্ভব। ১৮৮৫ সালে পাস্তুর প্রথম এক শিশু বালকের উপর এই টিকা প্রয়োগ করেন। ছেলেটি জলাতঙ্ক আক্রান্ত কুকুর কামড়িয়েছিল, তারপর ছেলেটির মা তাকে পাস্তুরের গবেষণাগারে নিয়ে আসেন। পাস্তুর ছেলেটিকে টিকা প্রদান করেন এবং ছেলেটি ভাল হয়ে উঠে।

সঠিক অনুচ্ছেদ শিরোনাম কোনটি?
titleA. জীবনের উৎপত্তি
titleB. জীবাণু তত্ত্ব
titleC. জলাতঙ্ক
titleD. টিকা আবিস্কার
উত্তর: titleC
পাণ্ডবনি একটা লোক সংগীত গায়কীর ধারা, ভীমকে নায়ক হিসেবে রেখে সাংগীতিক অনুষঙ্গক্রিয়ার সঙ্গে অতীতের মহাকাব্য মহাভারত থেকে নেওয়া। ছত্তিশগড় রাজ্য এবং ওডিশা এবং অন্ধ্র প্রদেশের প্রতিবেশী উপজাতীয় অঞ্চলগুলোতে এই ধারার লোক নাটক খুব জনপ্রিয়। 

রাজস্থানি সংগীত, লঙ্গাস, সাপেরা, ভোপা, যোগি এবং মঙ্গাইনার
ইত্যাদি সাংগীতিক জাতগুলো থেকে একটা বিচ্ছিন্ন সংগীতের সংগ্রহ।

সঠিক অনুচ্ছেদ শিরোনাম কোনটি?
titleA. কোলাটা / কোলাট্টাম
titleB. সুফি ফোক রক
titleC. উত্তরাখণ্ডী সংগীত
titleD. পাণ্ডবনি
উত্তর: titleD
১৮৮২ সালে সাহিত্যিক দল ‘লা জুভেন্তাদের’ সদস্য হন। এতে তিনি তার ফরাসি কবিতার বিষয়ে ব্যাপক পাণ্ডিত্য ও আগ্রহ ব্যক্ত করেন। একই বছরে রুবেন দারিও’র সাথে পরিচয় ঘটে তার। ১৮৯০ সালে তাদের মধ্যকার সম্পর্ক আরও গাঢ় হয়। ১৮৯০ সালে দারিও’র বিবাহ অনুষ্ঠানে ধর্মপিতার দায়িত্ব পালন করেন।

১৮৮৭ সালে এক সাংবাদিকের কন্যাকে বিয়ে করার এক বছর পর ‘দি উইকলি নিউজপেপার’ প্রতিষ্ঠা করেন। এ সংবাদপত্রটি প্রত্যেক বৃহস্পতিবার প্রকাশিত হতো। পাশাপাশি স্যান সালভাদর বিজ্ঞান ও কলা একাডেমির গোড়াপত্তন ঘটান। জেনারেল ফ্রান্সিসকো মেনেন্দেজ সরকারের পতন ঘটলে তাকেও দেশান্তরী হতে হয়। কোস্টারিকায় চলে যান ও ১৮৯১ থেকে ১৮৯২ সময়কালে ফ্রি প্রেসের পরিচালক হিসেবে সাংবাদিকতা কার্যক্রমের ধারাবাহিকতা বজায় রাখেন।

২০ মে, ১৮৮৮ তারিখে স্যান সালভাদর বিজ্ঞান ও কলা একাডেমি প্রতিষ্ঠা করেন। সাপ্তাহিকভিত্তিতে ১৮৮৮ সালে থার্সডে, ১৮৯০ সালে দি ইভল্যুশন ক্লাব ও ১৮৯৫ সালে পার্টি পার্লিয়ামেন্টারির প্রতিষ্ঠাতা তিনি। স্যান হোসভিত্তিক প্রেন্সা লাইব্রে সংবাদপত্রের পরিচালকের দায়িত্বে ছিলেন। ১৮৯৬ সালে প্রাথমিক সাধারণ শিক্ষার পরিচালক মনোনীত হন এবং ১৮৯৮ সালে জন নির্দেশনা মন্ত্রী ছিলেন তিনি।

এল সালভাদরে ফিরে আসার পর ১৮৯৪ সালে এল সালভাদর অফিসিয়াল জার্নালের সম্পাদকের দায়িত্ব গ্রহণ করেন। এছাড়াও, নর্মাল লেডিজ স্কুল, জাতীয় পুরুষ ইনস্টিটিউট ও এল সালভাদর বিশ্ববিদ্যালয়ের অধ্যাপক ছিলেন। ১৯০৬ থেকে ১৯১৯ সাল পর্যন্ত ন্যাশনাল লাইব্রেরি ফ্রান্সিসকো গাভিদিয়ায় সম্মানসূচক পরিচালক পদে ছিলেন। ১৯১২ সালে এল সালভাদর অ্যাটেনিও’র সদস্য হন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সাহিত্যকর্ম
titleC. শৈশবকাল
titleD. ব্যক্তিগত জীবন
উত্তর: titleA
‘সপ্তগ্রাম’ শব্দটির অর্থ সাতটি গ্রাম। এই গ্রামগুলি হল বাঁশবেড়িয়া, কৃষ্টপুর, বাসুদেবপুর, নিত্যানন্দপুর, শিবপুর, সাম্বচোরা ও বলদঘাটি।

‘সপ্তগ্রাম’ নামটির বুৎপত্তি প্রসঙ্গে একটি পৌরাণিক কাহিনি প্রচলিত রয়েছে। কনৌজের রাজা প্রিয়বন্তের সাত পুত্র ছিল – অগ্নিত্র, মেধাতিথি, বপুস্মান, জ্যোতিস্মান, দ্যূতিস্মান, সবন ও ভব্য। এই সাত ভাই রাজকীয় জীবনে বিতৃষ্ণ হয়ে নিভৃতে ধ্যান করার জন্য উপযুক্ত স্থানের সন্ধানে বের হন। গঙ্গা, যমুনা ও সরস্বতী নদীর সংগমস্থলে উপস্থিত হয়ে তারা তাদের কাঙ্ক্ষিত স্থানের সন্ধান পান এবং সেখানকার সাতটি গ্রামে নিজ নিজ আশ্রম স্থাপন করেন। এইভাবে সেই সাতটি গ্রামকে ঘিরে গড়ে ওঠে সপ্তগ্রাম নগরী।
সঠিক অনুচ্ছেদ শিরোনাম কোনটি?
titleA. সপ্তগ্রামে ইউরোপীয়েরা
titleB. ব্যুৎপত্তি
titleC. ইতিহাস
titleD. ভূগোল
উত্তর: titleB